ALYTAUS RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTO „VANDENS BŪKLĖS GERINIMAS SIMNO EŽERE IR DOVINĖS UPĖJE“ RENGIMUI IR JO DALINIAM FINANSAVIMUI

2018 m. gegužės 10 d. Nr. K-109

Alytus

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo, patvirtinto Lietuvos Respublikos aplinkos ministro 2017 m. liepos 24 d. įsakymu Nr. D1-619 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.3.1-APVA-V-012 priemonės „Vandens telkinių būklės gerinimas“ projektų finansavimo sąlygų aprašo patvirtinimo“, 29.2, 40.3 papunkčiais ir įgyvendindama Alytaus rajono savivaldybės 2018–2020 metų strateginį veiklos planą, patvirtintą Alytaus rajono savivaldybės 2018 m. vasario 6 d. sprendimu Nr. K-2 „Dėl Alytaus rajono savivaldybės 2018–2020 metų strateginio veiklos plano patvirtinimo“, Alytaus rajono savivaldybės taryba n u s p r e n d ž i a:

1.	Pritarti Alytaus rajono savivaldybės administracijos rengiamam projektui „Vandens būklės gerinimas Simno ežere ir Dovinės upėje“ ir paraiškos teikimui Lietuvos Respublikos aplinkos ministerijos Aplinkos projektų valdymo agentūrai.

2.	Numatyti projektui reikalingą ne mažiau nei 7,5 proc. tinkamų išlaidų dalies, tinkamų išlaidų dalies, kurios nepadengia projektui skirtas finansavimas, ir netinkamų finansuoti, tačiau būtinų projektui įgyvendinti išlaidų finansavimą iš Alytaus rajono savivaldybės biudžeto lėšų, gavus Europos Sąjungos fondų lėšų finansinę paramą.

3.	Pavesti Alytaus rajono savivaldybės administracijai atlikti (vykdyti) socialinės ir gamybinės infrastruktūros objektų projektavimo ir statybos užsakovo funkcijas vykdomam projektui „Vandens būklės gerinimas Simno ežere ir Dovinės upėje“ bei Alytaus rajono savivaldybės administracijos direktoriui atlikti visus veiksmus, susijusius su šio sprendimo tinkamu įgyvendinimu.

Savivaldybės meras	Algirdas Vrubliauskas